[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000005", "text": "So\u0303da Huaweiga vo\u0303ib tuua telefonito\u0308o\u0308stusse oodatud innovatsiooni"}, {"text_idx": "#000006", "text": "USA ristiretk Hiina telefonitootja Huawei vastu vo\u0303ib tarbijatele tervikuna hoopis kasu tuua. Seni Androidile ja Google'ile lootnud ettevo\u0303te toob esimesed ta\u0308iesti uuel platvormil po\u0303hinevad telefonid va\u0308idetavalt mu\u0308u\u0308ki juba ja\u0308rgmisel kuul, vahendab R2 tehnikakommentaaris Kristjan Port."}, {"text_idx": "#000007", "text": "U\u0308hendriigid to\u0303ukavad Hiina tehnoloogiahiidu Huaweid tehnoloogiaturult va\u0308lja. Sama palutakse teha la\u0308a\u0308neliitlastel, enneko\u0303ike suurte turgudega U\u0308hendkuningriigil, Saksamaal ja Prantsusmaal. Ameeriklased a\u0308hvardavad u\u0308hisrinde murdumisel piirata nende vo\u0303imupiiridesse ja\u0308a\u0308va ko\u0303ige uuema tehnoloogia ja julgeolekuinfo jagamist liitlastega. Surve on va\u0308ga tugev, sest USA valitsus karmistas hiljuti Huawei vastaseid sanktsioone ja to\u0303stis panuseid kaubandusso\u0303jas Hiinaga."}, {"text_idx": "#000008", "text": "Selle raames teatas ka Google, et katkestab Huaweile juurdepa\u0308a\u0308su Android operatsioonisu\u0308steemile. U\u0308llatus oli suur ja ilmselt ko\u0303igile osapooltele ebameeldiv, sest Valge Maja otsustas teha sanktsioonides kiire kohanduse ja lubas ja\u0308tkuda koosto\u0308o\u0308l kuni 19. augustini. Mis seeja\u0308rel juhtub, ja\u0308a\u0308b teadmata. Ku\u0308ll aga toidab erakordne keeld erinevaid arvamusi. Neist paistab paljudele ko\u0303ige loomulikumana, et Androidita kukub Huawei telefonia\u0308ri kokku."}, {"text_idx": "#000009", "text": "Kuid see ei pea tingimata nii juhtuma. Pealesunnitud olukord vo\u0303ib ka\u0308ivitada oodatule vastupidise efekti ja luua maailma veel u\u0308he mobiilse operatsioonisu\u0308steemi. Hetkel jaguneb turg viisil, et enam-va\u0308hem kolmveerand on ta\u0308idetud Androidiga, viiendik Apple iOS-iga, ja siis veel kolme-nelja tegija pakutavate platvormidega, milledest igau\u0308hele ja\u0308a\u0308b protsendist va\u0308iksem murdosa."}, {"text_idx": "#000010", "text": "Alanud aastal valmib hinnanguliselt 1,41 miljardit uut nutitelefoni. Eelmise aastaga vo\u0303rreldes ta\u0308hendab see mo\u0303neprotsendiline langust. Ra\u0308a\u0308gitakse telefonituru u\u0308ldisest jahtumisest, rabavate uuenduste asendumisest va\u0308hese va\u0308a\u0308rtusega trikitamisega, mille ko\u0303rval ei tundugi vana telefon ostuisu pa\u0308rssivalt va\u0308ga vanana."}, {"text_idx": "#000011", "text": "Langevale turule toob alanud kaklus vaid probleeme juurde, ko\u0303ige rohkem juba telefonidest ku\u0308llastunud USA ja Euroopa turgudele. Samamoodi aitab kaasa Hiina vastane kaubandusso\u0303da telefonide a\u0308ri langusele. Takistatud koosto\u0308o\u0308 to\u0303ttu aeglustub uuendustsu\u0308kkel ja telefonidest kaob modernsuse sa\u0308ra. Hinnad to\u0303usevad sanktsioonide lisatud maksude ja muude to\u0303kendite la\u0308bi."}, {"text_idx": "#000012", "text": "Kliendid vihastavad ja muutuvad manipuleeritavaks, mis kultiveerib vimma tuntud kaubama\u0308rkide vastu. Pa\u0308rast tu\u0308li lo\u0303ppu on juba raksem turule tagasi tulla, kui kultuurima\u0308lu seostab u\u0308ht vo\u0303i teist kaubama\u0308rki halvustavate omadustega. Na\u0308iteks o\u0303hutatakse Hiinas Apple'i telefonide vastast kampaaniat ja kutsutakse valima kodumaise valmistaja telefone. To\u0303ena\u0308iliselt pu\u0308u\u0308takse USA-s o\u0303hutada vastupidist, aga seal on nagunii liidriroll Apple'i ka\u0308es. Selle kasvatamine on vo\u0303rreldes Hiinas kaotatugakindlasti va\u0308iksema efektiga . Pealegi on erinevalt Hiinast USA-s tegemist ku\u0308llastunud turuga, kus ko\u0303igil on va\u0308ga hea telefon juba olemas."}, {"text_idx": "#000013", "text": "See toobki tagasi Huawei sundolukorra juurde. Maailmas tootis mo\u0308o\u0308dunud aastal ko\u0303ige rohkem nutitelefone Samsung, valmistades iga viienda seadme. Teisel kohal oli Apple umbes 15 protsendi ja kolmanda koha hoidjaks oli Huawei paari protsendi vo\u0303rra va\u0308iksema turuosaga."}, {"text_idx": "#000014", "text": "U\u0308leja\u0308a\u0308nud suhteliselt suured tootjad on samuti Hiina pa\u0308ritolu Xiaomi, Oppo ja Vivo, milledest omab igau\u0308ks turust alla 10 protsendi suurust osa. Kusagil kaugel on ka Nokia, mis veel mo\u0303ne vanast ajast tuttava nimega kuulub turuu\u0308levaadetes kategooriasse \"muud\". Nime pidi neid enam ei mainitagi."}, {"text_idx": "#000015", "text": "Alanud aastaks to\u0303usis Huawei Apple'ist mo\u0308o\u0308da maailma teiseks suurimaks telefoni tootjaks. Apple'i mu\u0308u\u0308k on viimased viis aastat ainiti langenud. Tegelikult langes samal ajal ka Samsungide mu\u0308u\u0308k. Vastupidiselt senistele liidritele on aga ko\u0303ik nimetatud Hiina tootjad samal perioodil oma turuosa kasvatanud. Seda on need teinud peamiselt Hiina, India ja Euroopa turgudel."}, {"text_idx": "#000016", "text": "Hiina ja India on piisavalt suured turud, et hoida seal juba niigi liidrirollis oleva Huawei a\u0308ri rentaablina isegi juhul, kui firma peab leidma telefonidesse Androidi asemel midagi muud. Kusjuures see muu on neil juba olemas ja kannab hetkel nime HongMeng. Firma va\u0308itel oli nende uus operatsioonisu\u0308steem kasutusvalmis juba eelmise aasta talvel, aga nad ei soovinud suhteid Google'iga rikkuda. Nu\u0308u\u0308d siis sunnib USA valitsus ise peale, et riigi oluline ettevo\u0303te kaotab a\u0308rivo\u0303imalusi kahel suurel turul."}, {"text_idx": "#000017", "text": "Va\u0308idetavalt saabuvad esimesed HongMengil po\u0303hinevad telefonid mu\u0308u\u0308ki juba ja\u0308rgmisel kuul. Siis saame teada, kui to\u0303sist konkurentsi uus platvorm pakub. To\u0303ena\u0308oliselt on tegemist Androidi vabavaralise la\u0308htekoodi projektile rajaneva lahendusega, ta\u0308nu millele sa\u0308ilib paindlik kokkusobivus olemasoleva tarkvaraga ja lisandub pealesunnitud konkurentsienergiast innustunud innovatsiooni."}, {"text_idx": "#000020", "text": "Tehnikakommentaar: kokkumurtav telefon varjab uute ideede nappust"}, {"text_idx": "#000021", "text": "Kirbuvaratootjad no\u0308o\u0308rivad heausksetelt Androidi kasutajatelt sadu dollareid"}, {"text_idx": "#000023", "text": "Postimees: Eesti asub 5G-vaidluses USA poolele"}, {"text_idx": "#000026", "text": "Huawei kasum kasvas aastaga 23 protsenti"}, {"text_idx": "#000027", "text": "Kadri Kaska: Hiina pa\u0308ritolu 5G tehnoloogia ehk kuidas taltsutada lohet"}, {"text_idx": "#000028", "text": "Huawei nutitelefonide mu\u0308u\u0308k kukkus kuu ajaga 40 protsenti"}, {"text_idx": "#000029", "text": "Hiina loob su\u0308steemi oma tehnoloogiate kaitsmiseks"}, {"text_idx": "#000030", "text": "Facebook hakkab Huawei seadmetele rakendusi to\u0303kestama"}, {"text_idx": "#000032", "text": "Aafrika Liit su\u0308vendab koosto\u0308o\u0308d Huaweiga"}, {"text_idx": "#000034", "text": "Hiina riigimeedia arutles muldmetallide ekspordi peatamise u\u0308le USA-sse"}, {"text_idx": "#000036", "text": "USA lu\u0308kkas Huawei-keelu 90 pa\u0308eva edasi"}, {"text_idx": "#000042", "text": "Virtuaalsed tu\u0308drukso\u0303brad to\u0303stavad ebaterveid ilustandardeid"}, {"text_idx": "#000043", "text": "Interaktiivne tehisintellekt ihub hammast ChatGPT ta\u0308hesa\u0308rale"}, {"text_idx": "#000044", "text": "Kohatult ka\u0308ituv robot paneb inimesedki punastama"}, {"text_idx": "#000059", "text": "Kristjan Port: keskendumisvo\u0303imet langetab juba pelk telefoni la\u0308hedus"}, {"text_idx": "#000061", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000062", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]